Publication: Magyar Közlöny
Issue: MK-2003-135 (Year: 2003, Number: 135)
Era: 1990-2004
Section: 11. §-a alapján, valamint a 26/2001. (VII. 27.) OM rendelet 7. §-a szerint.
Paragraph Index: 986

2. A munkaterület leírása, a végezhetõ tevékenységek összegzése Az idegenvezetõ — az országba — egyénileg vagy csoportosan — érkezõ külföldi turistákat, valamint a belföldi túrákon részt vevõ magyar vendégeket megismerteti az ország idegenforgalmi, kulturális, történelmi és mûvészeti értékeivel, nevezetességeivel magyar, illetve idegen nyelven, — az utazási iroda megbízásából gondoskodik a csoport részére megrendelt szolgáltatások biztosításáról (szállás, étkezés, program stb.), — a csoport igényei szerint helyszíni szolgáltatásokat, fakultatív programokat szervez. Magyar csoportok külföldre kísérése során — csoportkísérõi teendõket lát el, — tolmácsol, — megbízottként jár el a hazai utazási iroda és külföldi partnere között a szolgáltatások — szerzõdés szerinti — teljesítése érdekében. IV. A szakképesítés szakmai követelményei Az idegenvezetõ az elsajátított szakmai elméleti és gyakorlati ismeretek birtokában legyen képes: — a hazánkba érkezõ külföldi vendégek fogadásával, programszervezésével és bonyolításával kapcsolatos idegenvezetõi feladatok ellátására, — a vendégek számára a szükséges — az ország történelmi múltjára, jelenére, kulturális, mûvészeti és idegenforgalmi értékeire vonatkozó — információk átadására, idegen nyelven, — belföldi csoportok melletti idegenvezetõi feladatok ellátására, — a külföldre kiutazó magyar turistacsoport mellett csoportkísérõi, tolmácsolási és szervezési feladatok elvégzésére, — váratlan helyzetekben, rendkívüli esetekben alternatívákat keresni és az optimális megoldási lehetõségeket megtalálni, helyes és gyors döntéseket hozni, — vendégkísérõi, házigazdai teendõk ellátására, — az általánosan elfogadott etikai normák alkalmazására, a protokoll szabályok betartására, a helyes önkontroll kialakítására, — a folyamatos önképzésre, a szakmai ismeretei szinten tartása érdekében a szakirodalom állandó tanulmányozására, — nyelvtudásának, nyelvismeretének állandó fejlesztésére, bõvítésére; rendelkezzen: — mindazon pedagógiai, pszichológiai ismeretekkel és fejlett kommunikációs képességekkel, amelyek a munkája magas színvonalú ellátásához nélkülözhetetlenek. 2003/135. szám V. A szakképesítés vizsgakövetelményei

Source: https://magyarkozlony.hu/hivatalos-lapok/de8b3a6253b64182053c672b53f02744c8672bce/dokumentumok/08aff207c8016d927976b248053547323a97ce43/letoltes